Το **djent** (προφορά: «τζεντ») είναι υποείδος του παραδοσιακού progressive metal. Η λέξη «djent» αποτελεί ονοματοποιία μιμούμενη το χαρακτηριστικό ήχο υψηλής έντασης με χρήση παραμόρφωσης με σίγαση παλάμης («Palm mute»), όπως αυτός είναι περισσότερο γνωστός από μουσικά συγκροτήματα όπως οι Meshuggah και οι Sikth. Ο όρος χρησιμοποιήθηκε αρχικά από τον κιθαρίστα των πρώτων, Φρέντρικ Τόρντενταλ (Fredrik Thordendal). Τυπικά, ο όρος αναφέρεται στη μουσική που χρησιμοποιεί το συγκεκριμένο ήχο, στον ίδιο τον ήχο, ή στη μουσική που σχετίζεται με αυτόν.

Ανάπτυξη
--------

Το σουηδικό μουσικό συγκρότημα Meshuggah θεωρείται ο δημιουργός της τεχνικής «djent». Ωστόσο, η ίδια η σκηνή που αναπτύχθηκε από μια διαδικτυακή κοινότητα των οπαδών οικιακής ηχογράφησης, συμπεριλαμβανομένου του Μίσα Μανσούρ (Misha Mansoor), κιθαρίστα του συγκροτήματος Periphery, μετέφερε το «djent από τον εικονικό στον πραγματικό κόσμο». Άλλα συγκροτήματα που συνεισέφεραν στην ανάπτυξη του συγκεκριμένου είδους είναι οι Sikth, οι Animals as Leaders, οι TesseracT, οι Textures και οι Volumes. Η σκηνή αναπτύχθηκε ραγδαία και μέλη της αρχικής διαδικτυακής κοινότητας, όπως τα συγκροτήματα Chimp Spanner, Gizmachi και Monuments, παραγματοποίησαν περιοδείες και κυκλοφόρησαν εμπορικά μουσικά άλμπουμ.

Χαρακτηριστικά
--------------

Το μουσικό στυλ «djent» χαρακτηρίζεται από προοδευτική, ρυθμική, και την τεχνική πολυπλοκότητα. Τυπικά, περιλαμβάνει σκληρή ηλεκτρική παραμόρφωση, σίγαση παλάμης στις συγχορδίες της ηλεκτρικής κιθάρας, συγκοπτόμενα κιθαριστικά μουσικά μέρη («riffs»), και πολύρυθμα και βιρτουόζικα κιθαριστικά σόλο. Άλλο ένα χαρακτηριστικό του αποτελεί επίσης η εκτενής χρήση ηλεκτρικών κιθάρων επτά ή οκτώ χορδών.

Αποδοχή
-------

Ορισμένα μέλη της χέβι μέταλ κοινότητας έχουν επικρίνει τον όρο «djent», είτε αντιμετωπίζοντάς ως μια βραχύβια μανία, καταδικάζοντάς τον ανοιχτά, ή αμφισβητώντας το κύρος του ως είδος. Το Post Metal συγκρότημα Rosetta δήλωσε πως «ίσως και να πρέπει να αρχίσουμε να αποκαλούμε το doom metal 'DUNNN'!». Σε απάντηση μιας ερώτησης γύρω από τον όρο «djent», ο τραγουδιστής του συγκροτήματος Lamb of God, Ράντι Μπλάιθ (Randy Blythe), δήλωσε πως «δεν υπάρχει κάτι τέτοιο που να ονομάζεται 'djent', δεν είναι είδος». Σε μια συνέντευξη στο διαδικτυακό περιοδικό «Guitar Messenger», ο κιθαρίστας των Periphery, Μίσα Μανσούρ (Misha Mansoor), δήλωσε:

>   
> Έψαχνα για εξοπλισμό που θα ακουγόταν «djent». Αναρωτιόμουν «ακούγονται αυτοί οι μαγνήτες κιθάρας τζεντ;». Για κάποιο λόγο «έπιασε», αλλά με εντελώς λάθος τρόπο, επειδή οι άνθρωποι πιστεύουν ότι είναι ένα είδος μουσικής και νομίζουν ότι είναι ένα είδος μουσικής που παίζω.
> 
> — Μίσα Μανσούρ (Misha Mansoor), περιοδικό «Guitar Messenger»

Σε μία μετέπειτα συνέντυξη στο ιστολόγιο «Freethinkers Blog», ο Μίσα Μανσούρ δήλωσε ότι το «djent» είχε γίνει «αυτός ο μεγάλος γενικός όρος για οποιοδήποτε είδος προοδευτικής μπάντας, αλλά και κάθε μπάντα που θα έκανε χρήση αυτού του ήχου [...] Έχεις επίσης συγκροτήματα όπως οι Scale the Summit οι περιγράφονται ως 'djent', όταν το ογδόντα τοις εκατό της μουσικής τους είναι καθαρή, όμορφη και ωραία και ξέρεις [...] Κατά αυτό τον τρόπο πιστεύω είναι θετικό γιατί ταιριάζει καλά συγκροτήματα [...] Περιβαλλόμαστε από πολλές μπάντες που σέβομαι, αλλά την ίδια στιγμή δεν νομίζω ότι ούτε οι άνθρωποι ξέρουν τί είναι 'djent' [...] Δεν είναι ξεκάθαρο». Αργότερα στη συνέντευξη δήλωσε πως «Αν μας αποκαλείτε 'djent', είναι εντάξει, εννοώ... ποτέ δεν θα εφαρμόσω στον εαυτό μου αυτόν τον όρο. Αλλά την ίδια στιγμή είναι ακριβώς τόσο αόριστος, ώστε δεν ξέρω τί να υποθέσω».

Κατά τη διάρκεια μιας συνέντευξης στον ιστότοπο «got-djent.com», ο κιθαρίστας των Sybreed, Τόμας Μπετρίσεϋ (Thomas «Drop» Betrisey), δήλωσε χιουμοριστικά πως «αρχικά, δεν μου αρέσει και πολύ ο όρος 'djent'. Δεν ακούγεται σαν 'djent-djdjdjent', αλλά περισσότερο σαν τον ήχο μιας τρελής πάπιας 'quack-quaquaquack'!».

Ο κιθαρίστας του συγκροτήματος Animals as Leaders, Τόσιν Αμπάζι (Tosin Abasi), αντιμετωπίζει πιο επιεικά τον όρο, δηλώνοντας ότι υπάρχουν συγκεκριμένα χαρακτηριστικά που είναι κοινά στα «djent» συγκροτήματα, ως εκ τούτου, υπονοώντας νόμιμη χρήση του όρου ως είδος. Ενώ δηλώνοντας ότι ο ίδιος προσωπικά δεν προσπαθεί να καθοριστεί σε κάποιο συγκεκριμένο μουσικό είδος, συμπεραίνει πως ένα είδος ορίζεται από την ικανότητά του να συνδέει κοινά χαρακτηριστικά μεταξύ διαφορετικών καλλιτεχνών. Με τον τρόπο αυτό, είναι δυνατό το «djent», ως ένα είδος, να περιγράφει μια ιδιαίτερη θέση των σύγχρονων, προοδευτικών μέταλ καλλιτεχνών.

Δείτε επίσης
------------

* Progressive Metal
* Heavy metal

Παραπομπές
----------

1. ↑  Jon Stickler (28 Φεβρουαρίου 2011). «You Me At Six, All Time Low, Sum 41, House Of Pain & More Added To Sonisphere Knebworth Line-Up». *Stereo Board* (στα Αγγλικά). Ανακτήθηκε στις 29 Σεπτεμβρίου 2014.
2. 1 2  Nick Bowcott (26 Μαΐου 2011). «Meshuggah Share the Secrets of Their Sound». *Guitar World* (στα Αγγλικά). Αρχειοθετήθηκε από το πρωτότυπο στις 9 Νοεμβρίου 2013. Ανακτήθηκε στις 29 Σεπτεμβρίου 2014.
3. 1 2  Brad Angle (23 Ιουλίου 2011). «Interview: Meshuggah Guitarist Fredrik Thordendal Answers Reader Questions». *Guitar World* (στα Αγγλικά). Αρχειοθετήθηκε από το πρωτότυπο στις 9 Νοεμβρίου 2013. Ανακτήθηκε στις 29 Σεπτεμβρίου 2014.
4. 1 2 3 4 5  Jamie Thomson (3 Μαρτίου 2011). «Djent, the metal geek's microgenre». *The Guadian* (στα Αγγλικά). Αρχειοθετήθηκε από το πρωτότυπο στις 3 Ιουνίου 2014. Ανακτήθηκε στις 29 Σεπτεμβρίου 2014. Ever since Metallica took on Napster, the metal scene has been wary of the internet – until the heavily digitally processed sound of djent began to coalesce in bedrooms worldwide.
5. ↑  GuitarWorld Staff Member (16 Μαρτίου 2011). «TesseracT Unveil New Video». *Guitar World* (στα Αγγλικά). Αρχειοθετήθηκε από το πρωτότυπο στις 1 Νοεμβρίου 2013. Ανακτήθηκε στις 29 Σεπτεμβρίου 2014.
6. ↑  Eduardo Rivadavia. «Review by Eduardo Rivadavia». *ALLMUSIC* (στα Αγγλικά). Αρχειοθετήθηκε από το πρωτότυπο στις 19 Δεκεμβρίου 2013. Ανακτήθηκε στις 29 Σεπτεμβρίου 2014. A surprisingly fresh panorama of progressive sound on top of those recognizable "djent" foundations.
7. 1 2  Eduardo Rivadavia. «Review by Eduardo Rivadavia». *ALL MUSIC* (στα Αγγλικά). Αρχειοθετήθηκε από το πρωτότυπο στις 29 Σεπτεμβρίου 2014. Ανακτήθηκε στις 29 Σεπτεμβρίου 2014. That Swedish group's idiosyncratic rhythmic complexity and palm-muted riffing -- the so-called "djent" style -- they are hardly slaves to it.
8. ↑  Ben Bland (3 Οκτωβρίου 2011). «Textures - Dualism (Album Review)». *Stereo Board* (στα Αγγλικά). Ανακτήθηκε στις 29 Σεπτεμβρίου 2014.
9. ↑  Chris Colgan (23 Ιουνίου 2011). «Born of Osiris: The Discovery». *PopMatters* (στα Αγγλικά). Αρχειοθετήθηκε από το πρωτότυπο στις 4 Νοεμβρίου 2013. Ανακτήθηκε στις 29 Σεπτεμβρίου 2014.
10. ↑  Acle (6 Οκτωβρίου 2010). «TESSERACT'S ACLE ON THE BIRTH OF TESSERACT AND THE DJENT MOVEMENT». *Metalsucks* (στα Αγγλικά). Αρχειοθετήθηκε από το πρωτότυπο στις 8 Μαρτίου 2014. Ανακτήθηκε στις 29 Σεπτεμβρίου 2014.
11. ↑  Greg Kennelty (26 Φεβρουαρίου 2014). «Here's Why Everyone Needs To Stop Complaining About Extended Range Guitars». *Metal Injection* (στα Αγγλικά). Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 29 Σεπτεμβρίου 2014.
12. ↑  «What is your oppinion of DJENT?». *ROSETTA Band* (στα Αγγλικά). 6 Μαρτίου 2011. Αρχειοθετήθηκε από το πρωτότυπο στις 29 Σεπτεμβρίου 2014. Ανακτήθηκε στις 29 Σεπτεμβρίου 2014.
13. ↑  «LAMB OF GOD'S RANDY BLYTHE ON DJENT: 'IT'S NOT A GENRE…». *SMN News* (στα Αγγλικά). 16 Σεπτεμβρίου 2011. Αρχειοθετήθηκε από το πρωτότυπο στις 11 Ιανουαρίου 2013. Ανακτήθηκε στις 29 Σεπτεμβρίου 2014. THERE IS NO SUCH \*\*\*\*ING THING AS ‘DJENT’. ITS NOT A GENRE. I’m sorry, it’s STUPID AS \*\*\*\*. Metal already WAY over classified. Look dude- all this BULL\*\*\*\* ‘Deathcore’ & ‘Djentcore’ & \*\*\*\*ing ‘Cantplayinreallifebutcanonacomputer-core’ it’s just a NAME.
14. ↑  Marc Okubo & Misha Mansoor (12 Νοεμβρίου 2010). «MARC OKUBO (VEIL OF MAYA) & MISHA MANSOOR (PERIPHERY) INTERVIEW». *Guitar Messenger* (στα Αγγλικά). Αρχειοθετήθηκε από το πρωτότυπο στις 29 Οκτωβρίου 2013. Ανακτήθηκε στις 29 Σεπτεμβρίου 2014.
15. ↑  «Periphery interview part 3 of 3 by freethinkers.at». *FreethinkersBlog* (στα Αγγλικά). 19 Φεβρουαρίου 2012. Ανακτήθηκε στις 29 Σεπτεμβρίου 2014.
16. ↑  benanne (17 Μαρτίου 2012). «Exclusive: video interview with Sybreed». *Got-Djent.com* (στα Αγγλικά). Αρχειοθετήθηκε από το πρωτότυπο στις 12 Μαΐου 2014. Ανακτήθηκε στις 29 Σεπτεμβρίου 2014.
17. ↑  Tosin Abasi (17 Μαρτίου 2013). «Tosin Abasi's Opinion of Djent». *Mute Prophet Band* (στα Αγγλικά). Αρχειοθετήθηκε από το πρωτότυπο στις 22 Σεπτεμβρίου 2014. Ανακτήθηκε στις 29 Σεπτεμβρίου 2014.

Εξωτερικοί σύνδεσμοι
--------------------

* Διαδικτυακή πύλη Αρχειοθετήθηκε 2009-08-28 στο Wayback Machine. για το μουσικό είδος «djent»

|  |  |  |  |  |
| --- | --- | --- | --- | --- |
| 

| π • σ • ε
Heavy metal |
| --- |
|  |
| Είδη | 
* Alternative metal
* Black metal
* Christian metal
* Crossover thrash
* Death metal
* Depressive Suicidal Black metal
* Djent
* Doom metal
* Extreme Metal
* Folk metal
* Glam Metal
* Gothic metal
* Grindcore
* Groove metal
* Industrial metal
* National Socialist black metal
* New Wave of British Heavy Metal
* New Wave of American Heavy Metal
* Mathcore
* Metalcore
* Nu metal
* Power metal
* Progressive metal
* Stoner Metal
* Speed metal
* Swedish death metal
* Symphonic metal
* Thrash metal
* Traditional heavy metal
* Viking metal
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Djent  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |